NaiveNeuron/SloPal huggingface dataset:
P. Hrušovský, predseda NR SR: (2004-02-04):
M. Beňová, poslankyňa: Ďakujem pekne, pán predseda. Vážený pán predseda, ctené kolegyne, kolegovia, vážený pán minister, dovoľte mi, aby som predložila správu o výsledku prerokovania návrhu na vyslovenie súhlasu Národnej rady Slovenskej republiky s Dohodou o účasti v Európskom hospodárskom priestore, ktorú ste dostali ako tlač č. 489. Návrh na vyslovenie súhlasu Národnej rady Slovenskej republiky s Dohodou o účasti v Európskom hospodárskom priestore pridelil predseda Národnej rady Slovenskej republiky svojím rozhodnutím č. 506 z 31. decembra 2003 na prerokovanie Zahraničnému výboru Národnej rady Slovenskej republiky, Výboru Národnej rady Slovenskej republiky pre európsku integráciu, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodárstvo, privatizáciu a podnikanie. Vo svojom rozhodnutí zároveň ako gestorský výbor určil Výbor Národnej rady Slovenskej republiky pre európsku integráciu, ktorý podá správu o prerokovaní uvedeného materiálu vo výboroch a návrh na uznesenie Národnej rady Slovenskej republiky. Výbory prerokovali predmetný návrh podľa § 46 zákona č. 350/1996 Z. z. o rokovacom poriadku Národnej rady Slovenskej republiky a všetky výbory odporučili Národnej rade Slovenskej republiky vysloviť súhlas s Dohodou o účasti v Európskom hospodárskom priestore a zároveň rozhodnúť, že Dohoda o účasti v Európskom hospodárskom priestore je medzinárodná zmluva podľa čl. 7 ods. 5 Ústavy Slovenskej republiky a má prednosť pred zákonmi. Predmetná správa o prerokovaní návrhu na vyslovenie súhlasu Národnej rady Slovenskej republiky s Dohodou o účasti v Európskom hospodárskom priestore bola schválená uznesením Výboru Národnej rady Slovenskej republiky pre európsku integráciu č. 43 z 20. januára 2004. Ďakujem veľmi pekne, pán predseda.
Brocka, Július, poslanec NR SR (2015-11-19):
Pán kolega Kollár, mňa ste zaujali hneď v úvode, keď ste ohodnotili alebo charakterizovali tento návrh rozpočtu ako najlepší rozpočet od Ficovej vlády, ak som dobre počul, dokonca najlepší rozpočet od vzniku Slovenskej republiky. Ja som sprvu myslel, že ste to mysleli ironicky, ale potom som videl, že to hovoríte úplne vážne, že to nebola žiadna irónia a musím sa priznať, že tomu nerozumiem, veď vy ste nakoniec aj kriticky a veľmi kriticky hovorili takmer dlhšie, ako minister financií. Áno, tento návrh rozpočtu, pán kolega, teda je napísaný možno dobre, možno to vás na tom návrhu fascinovalo, ale ja si myslím, že ono je v podstate pre SMER jedno, čo je v ňom napísané, oni si aj tak budú robiť svoje veci tak, ako doteraz. To znamená, veď ste to hovorili, nebudú robiť reformy, budú plytvať, plytvať verejnými zdrojmi na jednej strane a na druhej strane budú aj klamať. Veď to nakoniec povedal aj predseda NKÚ, keď hovoril stanovisko k rozpočtu a hovoril o tom, že ako sú podhodnotené výdavky jednotlivých kapitol, že sa podceňujú mnohé riziká a nakoniec, ja si myslím, že situáciu zhoršuje aj to, že oni tolerujú kradnutie vo veľkom. Pán kolega Kollár, ja si myslím, že ak po voľbách nebude SMER pri moci, tak je to prístup, nech sa starajú iní, po nich potopa a ak zostanú pri moci, aj tak ich štátny rozpočet nebude nijako obmedzovať ani zaväzovať. A preto skôr si ja myslím, že tento návrh štátneho rozpočtu, naň sedí iné prirovnanie, že je to rozpočet premárnených príležitostí... (Prerušenie vystúpenia časomerom.)
B. Bugár, podpredseda NR SR: (2005-09-22):
A chcem sa opýtať, či je všeobecný súhlas, aby sme o vládnom návrhu, pardon, vládnom návrhu zákona o poskytovaní služieb v oblasti súkromnej bezpečnostnej služby (tlač 1194) hlasovali zajtra o 11.00 hodine. (Súhlasná reakcia pléna.) Áno. Ďakujem pekne. Pán poslanec Gál, nech sa páči, máte slovo.
Blanár, Juraj, podpredseda NR SR (2023-06-14):
Pán poslanec Dostál, môžete reagovať na faktické poznámky.
Zmajkovičová, Renáta, podpredsedníčka NR SR (2014-03-20):
Ďakujem, pán minister. Pán poslanec, máte možnosť položiť doplňujúcu otázku, ale len dve minúty zostávajú a čas na hodinu otázok uplynie o chvíľočku. Nech sa páči.
Antal, Peter, poslanec NR SR (2018-09-11):
Ďakujem. Pán kolega Budaj, s niečím môžem súhlasiť. 
S čím však určite nesúhlasím, je, že ten separovaný zber dnes je prenesený na plecia obcí. Veď nakoniec na výbore tie diskusie o tom, že podniky alebo teda výrobcovia výrazne zdraželi platením do OZV-čiek, tie mávame akoby pravidelne pri tomto odpadovom zákone a to je fakt. Tento zákon, si myslím, že je dobrý, viete v čom? Že si obce a mestá konečne povedia, že máme tu od roku 2005, ak dobre pamätám, možnosť takzvaného množstvového zberu, odpadu a tento by mal byť podľa môjho názoru postupne zavádzaný na obciach a mestách, a to z toho dôvodu, že budú platiť obyvatelia iba za zmesový komunálny odpad nepoužiteľný ďalej. A za ostatný ten separovaný zber alebo separované zložky odpadu platiť nebudú. Tie platia OZV-čky, alebo teda mali by ich platiť a mali by sa postarať o všetky zložky bez ohľadu na to, či ich vedia predať, nevedia predať a či vedia s nimi naložiť, alebo nevedia s nimi naložiť. To už je potom úloha ministerstva, aby dokázala OZV-čky účinne kontrolovať a prinútiť ich, aby sa o všetok separovaný zber postarali. Takže máme, si myslím, čo dobiehať na obciach a mestách, alebo teda veľkú výzvu práve v tejto oblasti zavedenia množstvových zberov. My ako jedno z mála miest, a možnože asi jediné, máme na celom území mesta zavedený množstvový zber pre všetkých. Pre obyvateľov, pre podnikateľov a jednoducho dlho to trvalo, kým sa to naučili ľudia, ale, ale funguje to.
Danko, Andrej, predseda NR SR (2018-02-14):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Stanoslavovi Mizíkovi, nech sa páči. (Krátka pauza.) Na vojne by ste už dostal trest, pán poslanec. Vy ste slúžil asi. (Pauza.) Preskočíme? Či čo? (Reakcie z pléna.) Dáme vám dve minúty alebo zbehnete si pre papier? Dobre, tak myslím si, že nejaké tri minúty vám vieme dať, aby ste si zbehli pre papier na výbor. Dobre, dovolím si do 16.45 hod. vyhlásiť krátku prestávku. Á, už je tu pani tajomníčka. Pán Mizík, nech sa páči.
Zmajkovičová, Renáta, podpredsedníčka NR SR (2014-05-16):
Ďakujem, pán poslanec. Faktické poznámky nie sú. Prerušujem rokovanie o tomto bode programu a budeme pokračovať hlasovaním. (Krátka prestávka.) (Po prestávke.)
Sulík, Richard, predseda NR SR (2011-05-17):
Pán poslanec Chren ako posledný ústne prihlásený rečník v rozprave.
Jurinová, Erika, podpredsedníčka NR SR (2015-03-25):
Vyhlasujem všeobecnú rozpravu za skončenú. Pani navrhovateľka, chcete zaujať stanovisko? Nech sa páči.
Přidal, Alojz, poslanec NR SR (2011-03-29):
Pán predsedajúci, prosím, dajte hlasovať o návrhu poslanca Jurčíka, ktorý sa týka účinnosti.
Pellegrini, Peter, podpredseda NR SR (2020-07-14):
Ďakujem pekne, pani spravodajkyňa. Otváram rozpravu všeobecnú. Konštatujem, že som dostal tri písomné prihlášky poslancov. Ako prvá Katarína Hatráková, ďalší pán poslanec Marián Kéry a za ňu, za ním ešte pán Martin Beluský. Dávam slovo ako prvej písomne prihlásenej pani poslankyni Hatrákovej, po nej sa pripraví pán poslanec Kéry a tretí v poradí písomný je pán poslanec Beluský. Nech sa páči, pani Hatráková, máte slovo. Nie je v sále, preto stráca poradie. Preto odovzdávam slovo pánovi poslancovi Kérymu, za ním sa pripraví pán poslanec Beluský.
Hrnčiar, Andrej, podpredseda NR SR (2019-06-18):
Takže pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Pčolinský.
Hort, Milan, podpredseda NR SR (2010-08-05):
Ďakujem pekne. S faktickými poznámkami sa prihlásili pani poslankyňa Monika Gibalová a pán poslanec Martin Fronc. Uzatváram možnosť prihlásiť sa s faktickou poznámkou. A slovo má pani poslankyňa Gibalová.
Kremský, Peter, poslanec NR SR (2022-05-20):
Ďakujem. Kolega Rado Kazda, je mi ľúto, že už sa to tu zase dostáva do takých všelijakých propagandistických vyjadrení, a ťa poznám ako vecného človeka a konzervatívneho človeka, aj keď možno trošku inak ako ja. A ja chcem len zareagovať na taký tvoj záverečný výkrik, že kde sú tí konzervatívci, čo majú deti nie kvôli bonusu alebo poukazom. No keď chceš takého konzervatívca vidieť, tak tu je jeden, lebo ja som mal deti pred 20 – 25 rokmi, keď tie bonusy boli teda veľmi, veľmi biedne. Takisto detské prídavky. A myslím si, že u teba je to podobne. A dokonca ešte som mal aj tretie dieťa, hoci už sme nemuseli, mali sme všeličo, ale chceli sme ho mať, a ja som paradoxne ten konzervatívec, ktorý kým toto všetko vstúpi do platnosti aj keď to schválime, tak už môj druhý syn bude mimo toho pásma, keď dostanem ešte vôbec daňový bonus. A tesne pred tým, ako vstúpia tie zvýšené daňové bonusy a detské prídavky do platnosti 1. januára, tak môj syn druhý bude mať tesne viac ako 15 rokov, čiže dostanem ten nižší bonus. Takže ja som ten výborný príklad, ktorý na tom vôbec nič nezíska. A myslím si, že takéto, takéto demagogické výkriky, kde sú tí konzervatívci, samozrejme, že nikto nebude mať deti kvôli peniazom, ale myslím si, že to môže ľudí veľmi povzbudiť, a ty to dobre vieš, že veľmi, veľmi veľa v akejkoľvek oblasti hrá, hrá dôvera. Tak ako na finančných trhoch, tak aj v tejto oblasti hrá dôvera, že štát ľuďom pomôže, že ich podporí, keď budú mať deti. A myslím si, že toto je veľmi dôležité, čo dnes chceme povedať: Ľudia, nebojte sa!
Zimenová, Zuzana, poslankyňa NR SR (2019-02-06):
Ďakujem za slovo. Súhlasím s tebou, Ondrej Dostál, čo si tu povedal, so všetkým, len by som ešte sa pokúsila doplniť. Už takmer dve hodiny sa tu venujeme návrhu zákona, ktorý skutočne nerieši vážne problémy tejto krajiny, ale ja ho považujem len za neprimeranú reakciu na nepochopené predstavené logo hokejového zväzu. Neprimeraná reakcia je to preto, lebo ten poslanecký mandát by sa nemal zneužívať podľa môjho názoru na predkladanie návrhov, ktoré sú motivované iba zlým vkusom. Predkladatelia návrhu totižto logo vôbec nepochopili, naozaj nepochopili. V tom logu nejde o zneváženie štátneho znaku, ale samotní tvorcovia loga uviedli, že zdvihnuté hokejky majú symbolizovať radosť z úspechu. Ja chápem, že takáto symbolika sa nemusí všetkým páčiť, ale nechápem, že to môže zájsť až tak ďaleko, že sa o tom rozprávame na pôde zákonodarného orgánu.
Laurenčík, Milan, podpredseda NR SR (2021-12-03):
Na faktické poznámky bude teraz reagovať pán poslanec Milan Mazurek, nech sa páči.
Gaborčáková, Soňa, poslankyňa NR SR (2017-12-13):
Dobré ránko, ďakujem za slovo. Vážená pani predsedajúca, kolegovia, kolegyne, v súlade s § 73 zákona o rokovacom poriadku som bola predsedníčkou výboru pre sociálne veci určená za spravodajkyňu k návrhu zákona, ktorý je uvedený pod tlačou 745. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Pani predsedajúca, otvorte všeobecnú rozpravu.
P. Paška, predseda NR SR: (2008-09-17):
(Hlasovanie.) 130 prítomných, 102 bolo za, 1 proti, 21 sa zdržalo, 6 nehlasovalo. Návrh sme pridelili výborom a odsúhlasili lehoty. Pani poslankyňa Rošková uvedie v prvom čítaní hlasovanie o návrhu poslanca Národnej rady Slovenskej republiky Róberta Madeja na vydanie zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov . Je to tlač 754.
Kollár, Boris, predseda NR SR (2023-06-15):
Kolegovia, prosím, utíšme sa, už len päť hlasovaní. Už len päť.
Kollár, Boris, predseda NR SR (2022-10-19):
Ďakujem. Chce sa vyjadriť... Prerušujem rokovanie o tomto bode programu. Pristúpime k prvému čítaniu o návrhu poslancov Milana Vetráka, Petra Libu, Richarda Nemca a Jána Szőllősa na vydanie zákona o dani z osobitnej stavby a o zmene a doplnení niektorých zákonov. Návrh zákona je uvedený ako tlač 1181, návrh na jeho pridelenie na prerokovanie výborom je v rozhodnutí č. 229. Dávam slovo pánovi poslancovi Milanovi Vetrákovi, aby návrh zákona uviedol. (Krátka pauza.) Hľadáme pána poslanca Milana Vetráka. Pán poslanec Vetrák? (Krátka pauza.) Prerušujem na dve minúty rokovanie a prosím vás pekne, kolegovia, skúste ho ohlásiť. (Prestávka.)
Lehotský, Tomáš, poslanec NR SR (2022-10-05):
Ďakujem veľmi pekne všetkým reakciám. Budem reagovať len stručne na pána Šimka. My sme sa o tom rozprávali, pán Šimko, aj pri tej poslednej, pri tom poslednom prerokovaní niekedy v júni. No, to nemôže byť predsa tak, že právny štát bude fungovať právne a podľa zákonov len vtedy, keď to niekomu vyhovuje alebo keď to niekomu nevyhovuje. To nemôže byť tak, že právny štát nebude fungovať, zákony nebudú platiť vtedy, keď má niekto dobrý úmysel a chce postaviť nájomné byty. To je začiatok konca, nehovoriac o tom, že hodnotiť to, či tam bol dobrý úmysel alebo len dobrý úmysel, či tam neboli aj nejaké iné úmysly, asi neprináleží nám, ale práve ÚVO, resp. potom neskôr súdom. A ako som už spomínal, vo viacerých tých prípadoch sú už súdne právoplatné rozhodnutia, ktoré potvrdzujú tie pokuty, ktoré ÚVO uložilo obstarávateľom. Ďakujem.
M. Číž, podpredseda NR SR: (2007-10-25):
Vážené kolegyne, kolegovia, prerušujem rokovanie o tomto bode programu. Ďalej podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 358 a spoločnú správu výborov máte ako tlač 358a. Pán minister financií Ján Počiatek, máte slovo, odôvodnite vládny návrh zákona.
A. Belousovová, podpredsedníčka NR SR: (2008-07-03):
Končím možnosť prihlásiť sa s faktickými poznámkami. Pán Pado, máte slovo.
Krajčí, Marek, poslanec NR SR (2021-12-10):
Nakoľko sme hlasovali o všetkých bodoch z informácie, budeme hlasovať o pozmeňujúcich návrhoch podaných v rozprave. Pristúpme k hlasovaniu o prvom pozmeňujúcom návrhu pána poslanca Šefčíka.
Sulík, Richard, predseda NR SR (2011-09-14):
Ďakujem. Chce zaujať stanovisko spravodajca? Nech sa páči, pán poslanec.
Blanár, Juraj, podpredseda NR SR (2021-02-25):
Pán poslanec Eduard Kočiš s faktickou poznámkou.
Pčolinský, Peter, podpredseda NR SR (2022-10-25):
Ďakujem pekne. Otváram rozpravu. Do rozpravy som nedostal žiadnu písomnú prihlášku, ale prvá do rozpravy sa, samozrejme, hlási pani navrhovateľka. Nech sa páči.
Cséfalvayová, Katarína, poslankyňa NR SR (2016-10-12):
Vážený pán predsedajúci, vážené panie poslankyne, vážení páni poslanci, dovoľte mi, aby som vás informovala, že v rozprave k tomuto bodu vystúpila jedna pani poslankyňa, nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Čepček, Martin, poslanec NR SR (2023-02-02):
Ďakujem pekne. Vážené kolegyne, kolegovia, dovolím si predstaviť návrh zákona, ktorý je v druhom čítaní. Je to krátka legislatívno-technická zmena, ktorá má ale za cieľ nejakým spôsobom vyšpecifikovať, zmeniť, zlepšiť zrozumiteľnosť, prehľadnosť právnej úpravy a vylúčiť výkladové pochybnosti. Navrhovaná úprava je legislatívno-technickou úpravou doplňujúcou chýbajúci odkaz na legislatívnu úpravu v súčasnom znení zákona. Doterajšia právna úprava taxatívne vymenúva náležitosti zmluvy o poskytnutí finančných prostriedkov na mzdy a prevádzku na dieťa, žiaka alebo poslucháča. Navrhuje sa pre odstránenie pochybností pri výklade zákonného textu ohľadom pripomienok k zmluve o doplnenie o tom, že na poskytovateľov nebudú kladené ďalšie podmienky v snahe podmieniť financovanie či už zásahmi do poskytovaného vzdelávania, alebo motivované snahou vyhnúť sa financovaniu zákona. To znamená, jednoducho inštitúcie, ktoré poskytujú takzvané podielové dane alebo poskytujú nejakú dotáciu na školy, školské zariadenia, nebudú inak podmieňovať, aby tie peniaze, prostriedky poskytli, budú vyžadovať iba to, čo im ukladá zákon. Toto je cieľom tohto zákona. Vážení kolegovia a kolegyne, prosím vás o podporu tohto zákona. Ďakujem.
Bugár, Béla, podpredseda NR SR (2018-12-05):
Je všeobecný súhlas? (Nesúhlasná reakcia pléna.) Nie. Prezentujme sa a hlasujme. (Hlasovanie.) Prítomných 137, za 73, proti 48, 15 sa zdržali, 1 nehlasoval. Návrh bol schválený. Pán poslanec Číž, procedurálny.
Petráš, Vlastislav, poslanec NR SR (2013-09-04):
Vážený pán predseda, v rozprave vystúpil pán poslanec Sulík, avšak nepredniesol žiadny procedurálny návrh. A ako spravodajca odporúčam, aby sa Národná rada Slovenskej republiky uzniesla podľa príslušných ustanovení rokovacieho poriadku na tom, že prerokuje tento návrh v druhom čítaní. Dajte, prosím, hlasovať.
Sulík, Richard, poslanec NR SR (2012-10-29):
Ďakujem pekne. No, pán Škripek, tuto som sa dozvedel od profesionálneho diskutéra, že existuje taký pojem, ktorý sa volá argumentum ad hitlerum, ktorý znamená to, že keď dôjdu argumenty, tak sa začne vyťahovať Hitler a potom debata končí, lebo nikto si nemôže dovoliť nejako ísť niečo obhajovať, čo Hitler robil, a vonkoncom všetci sa toho štítia. No a takisto som si ja všimol ešte jednu druhú vec, keď dôjdu argumenty, začnú potom osobné útoky, nie na mňa, to teraz ja teda aj znesiem, ale tuto pred chvíľkou bola Lucia osočovaná, že je arogantná, že je taká, onaká. No ja si nemyslím, že by sa bola arogantne správala. Ale keď dôjdu argumenty, tak jednoducho potom začneš šíriť osobné útoky alebo argumentum ad hitlerum. No, Igor hovoril, že sú tam nejaké diery. Tak tá vecná diskusia, to je práve tá, ktorá tu trochu možno chýba. A nemyslím si, že tam diery sú. To dostatočne dobre neviem posúdiť ja, ale Lucia. Ale nemyslím si, že tie diery sú teraz tak obrovské, že, ježišmária, ide sa zrútiť svet. Je to návrh pripravovaný na, myslím si, slušnej, odbornej úrovni. A keď tam je niečo na vylepšenie, tak my sa nebránime tomu, aby sme to spravili. No a teraz, pani Hufková, sterilizáciu, jasne, veď nech ju využíva, kto chce. No tak zrejme aj nejaká rodina nerómska v hmotnej núdzi a so štyrmi deťmi si povedala: „No tak už jednoducho nechceme deti, tak rozhodneme sa takto. A práve preto, pán Kuffa, nie je toto rasistické, ale zároveň tvrdím, najviac by to riešilo problém v oblasti... (Prerušenie vystúpenia časomerom.)
Blanár, Juraj, podpredseda NR SR (2022-12-05):
Nech sa páči.
Laššáková, Jana, podpredsedníčka NR SR (2015-04-17):
Najprv musíte povedať procedurálny návrh.
B. Bugár, podpredseda NR SR: (2002-07-02):
(Hlasovanie.) Prítomných 108 poslancov, za návrh 98, zdržalo sa 9, nehlasoval 1. Návrh sme schválili. Takže pristúpime k tretiemu čítaniu . Otváram rozpravu v rámci tretieho čítania a pýtam sa, či sa niekto hlási do rozpravy. Konštatujem, že nikto. Preto vyhlasujem rozpravu za skončenú. Pán spravodajca, môžeme pristúpiť k hlasovaniu o zákone ako o celku?
Danko, Andrej, predseda NR SR (2017-05-11):
Ďakujem, pán poslanec Mojš. Otváram všeobecnú rozpravu. Do rozpravy som dostal za povereného poslanca, člena poslaneckého klubu SaS, pán poslanec Ivan sa prihlásil. Ako poslanci sú prihlásení pán poslanec Dostál, Zemanová, Kaščáková. Poprosím, pán poslanec Miroslav Ivan.
Laššáková, Jana, podpredsedníčka NR SR (2012-11-29):
S reakciou na faktické poznámky pán poslanec Frešo. Nech sa páči.
B. Bugár, podpredseda NR SR: (2001-09-04):
J. Švec, poslanec: Ďakujem pekne. Len veľmi krátko. Pochopiteľne, že existujú základné normy, ktoré ochraňujú práva detí, ale niektoré špecifické problémy, ktoré by sa mali legislatívne riešiť, sú nedostatočne legislatívne kryté. To je problém, ktorý som sa snažil zdôrazniť. Dnes sa stretávame s novými fenoménmi zneužívania práv detí. Domáce otroctvo. Ako je napríklad v našej legislatíve chránené právo detí pred domácim otroctvom? Čo s deťmi, ktoré sú evidentne týrané v rodine, ale naša legislatíva jednoducho nemá dostatok pák na to, aby sa povedzme takéto dieťa umiestnilo dlhodobo v zariadení, v detských domovoch, prípadne v iných rodinách a aby sa postihli tí rodičia, ktoré deti týrajú? Tam je základ problému. My sa každý deň v televízii stretávame s prípadmi ubližovania deťom, ale právne východiská a trestnoprávne riešenie sa zatiaľ neuplatňuje. Takže ak prijímame takéto vyhlásenie, tak je to veľmi dobrá vec. Len som chcel upozorniť, že budeme musieť aj v súvislosti s druhým samitom o právach detí o týchto veciach ešte hovoriť. Ďakujem pekne.
Grendel, Gábor, podpredseda NR SR (2020-12-10):
Kolegyne, kolegovia, ešte stále sa tvorí spoločná správa z výborov, takže opäť prekladám začiatok schôdze na desiatu hodinu. (Prerušenie rokovania o 9.50 hodine.) (Pokračovanie rokovania o 10.00 hodine.)
Kiššová, Jana, poslankyňa NR SR (2017-02-14):
Ďakujem pekne. Dovoľujem si pripomenúť členom výboru pre hospodárske záležitosti, že výbor začne o 12. hod. v miestnosti č. 149 tu v hlavnej budove. Ďakujem. (Ruch v sále.)
Sulík, Richard, predseda NR SR (2011-02-09):
Ďakujem. Teraz vystúpi, chce reagovať rečník? Nie. Teraz vystúpi posledný rečník písomne prihlásený, pán poslanec Maďarič. Nech sa páči, máte slovo.
I. Šulaj, poslanec: (2003-04-09):
Preto vás žiadam, pán predsedajúci, aby ste dali hlasovať o návrhu č. 1 zo spoločnej správy 162a. Gestorský výbor ho odporúča schváliť.
Paška, Pavol, predseda NR SR (2014-11-09):
Pán poslanec Zajac.
Fecko, Martin, poslanec NR SR (2017-03-28):
Ďakujem pekne. Pán kolega, myslím, že ste tiež vystihol určité veci, ktoré aj u mňa rezonujú. Ja tiež chcem mať spravodlivú Slovenskú republiku a tá spravodlivosť by sa mala prejavovať v každej oblasti nášho života. Hovorili ste, že riešime beztrestnosť, áno, to je aktuálna vec, žiaľ, tých 27 rokov a stále sa musíme k nej vracať. Spomenuli ste svätého Augustína, ja tiež poviem jeden jeho výrok. Povedal, že politika má byť najväčším prejavom lásky k blížnemu. Pýtam sa, kde sme skončili aj vo svetovej, nie iba v slovenskej politike, veď predsa, čo chceš viacej, ako keď ti ľudia dajú dôveru a ty máš ich zastupovať. Či zastupuješ 10-, 50-tisíc, 100-tisíc, milión, ľudia ti dali dôveru. To je najväčší prejav, aký si mohol dostať od občanov, s ktorými momentálne na tomto svete žiješ, a ako to už s tým naložíš, to už je na tvojom svedomí a vedomí, ako sa s tým vysporiadaš. Žiaľ, musím povedať, že na Slovensku máme asi najväčší problém, ktorý ja vidím, a to je ten, že na Slovensku sa dá kúpiť pravda. Dá sa kúpiť pravda a novinári, ktorí by mali hľadať pravdu, hovoria, že oni ju majú, a tým pádom sa tiež, myslím, trošku uberajú iným, celkom nejakým smerom, s malým „s“, kde by mali ísť novinári. Takže ja si myslím, že máme tu čo robiť a každá, každý počin, ktorý to spravodlivé Slovensko aspoň trošku priblíži k tomu nejakému ideálu, by sme mali podporiť, takže ďakujem veľmi pekne.
Šeliga, Juraj, poslanec NR SR (2021-07-23):
Ďakujem pekne. Pán poslanec Susko, v poriadku, hovoríme o väzbe, ale vy ste taký rigidný právnik v tomto, a to myslím naozaj v dobrom slova zmysle, je otázka, že či môže byť súčasťou aj toho vášho pozmeňujúceho návrhu napríklad to, že upravujete zákon o výkone a spôsobe výkonu väzby, pretože my novelizujeme Trestný poriadok, to je prvá poznámka. Je mi ľúto, že tá diskusia neprišla možno trošku skôr, lebo tam sa asi všetci zhodneme, že výkon samotnej väzby je určite nie dobrý a mal by byť lepší. To je to, čo aj hovoril pán poslanec Kyselica. V súvislosti s tým, čo ste povedali, pán poslanec Jarjabek, ja nie úplne dobre rozumiem, ako ste prišli na to, že dehonestujem ľudí. Ja to úplne rešpektujem, volili vás. Volili vás aj tieto voľby, budú vás možno voliť ďalej, možno nebudú a podobne. Ja, za tých dvanásť rokov ste tu boli, to je proste fakt. Mali ste moc, urobili ste niečo dobré. Ja som nikdy nemal problém to pochváliť, či to bola diaľnica do Nitry alebo euro, alebo ďalšie veci. Ale proste máte aj zodpovednosť, no a raz, keď to boli vaši nominanti, tak prečo sa o tom nejdeme rozprávať? Môžem s nadsázkou povedať, že som dojatý, ako sa bojíte o moju politickú budúcnosť, či tu budem, alebo nebudem. Keď nebudem, nič sa nestane, úplne v poriadku to s pokorou prijmem. Akurát ja sa tu proste nemusím ako keby naparovať za pultom a hovoriť o politických väzňoch alebo o tom, ako Kolíková môže aj za to, že svieti slnko. Proste nemôže za tie výpovede. Tiež je fascinujúce ako jedny výpovede spochybňujete, teraz myslím ako strana, iné výpovede vám sedia. V tomto je to také naozaj zvláštne. Každopádne ďakujem všetkým za faktické poznámky.
Sulík, Richard, predseda NR SR (2011-07-01):
Ďakujem. Nech sa páči, pán viceguvernér.
Ďuriš Nicholsonová, Lucia, podpredsedníčka NR SR (2016-10-14):
Pán minister, chcete reagovať na faktické? Nie, nie je tomu tak. Teraz by malo nasledovať záverečné slovo navrhovateľa. Chcem sa opýtať, či chcete ešte niečo dodať. Nech sa páči.
Mezenská, Helena, poslankyňa NR SR (2012-07-03):
K uvedenému návrhu vystúpili traja poslanci v rozprave, avšak nepredložili žiaden procedurálny ani pozmeňovací návrh. Vážený pán predseda, dajte hlasovať o tomto návrhu.
Sulík, Richard, predseda NR SR (2010-12-09):
Ďakujem pekne. S faktickou poznámkou sa prihlásili dvaja poslanci. Uzatváram možnosť. Pán poslanec Blanár, nech sa páči.
Číž, Miroslav, podpredseda NR SR (2015-05-05):
S reakciou pán poslanec Viskupič.
Vážny, Ľubomír, poslanec NR SR (2019-12-03):
Veľmi stručne. Ja som viackrát skonštatoval, že je to konzervatívny odhad rozpočtu. Tak ako ste sa venovali výdavkovej časti, a nevenovali ste sa príjmovej časti. Čiže naozaj je to odhad, nikto dnes nevie, ako sa bude vyvíjať príjmová časť, ako sa bude presne vyvíjať výdavková časť, ale chcem zdôrazniť, že tu odznelo, že ohrozujeme dôchodky. Nie je to pravda, dôchodky tam, kde majú nárok dôchodcovia alebo adepti na dôchodky, budú určite vyplatené v plnej miere a tiež chcem upozorniť, že máme, ľudovo povedané, dostatočný, Sociálna poisťovňa má, ľudovo povedané, dostatočný vankúš na krytie takýchto nepredvídaných výdavkov, ak také sa vyskytnú, a povedal som v úvodnej reči, ten vankúš je v hodnote 862,85 mil. eur, z čoho sa dá v pohode kryť všetko, čo ste tu, čo tu odznelo, ale, samozrejme, aj niektoré iné veci. Čiže dôchodky sú zabezpečené v plnej miere tam, kde majú nárok dôchodcovia alebo adepti na dôchodky. A takisto chcem skonštatovať to, že ja sa tiež teším, že 20-tisíc mužov, ak to tak bude, dostane dávku materské, ak splnia zákonné podmienky. To je všetko, čo k tomu chcem povedať. Ďakujem za pozornosť.
Košútová, Magda, poslankyňa NR SR (2014-09-18):
Ďakujem pekne za slovo, pán predseda, dajte, prosím, hlasovať o návrhu uznesenia, v ktorom Národná rada berie na vedomie správu Slovenského pozemkového fondu za rok 2013.
B. Bugár, podpredseda NR SR: (2004-05-13):
(Hlasovanie.) Prítomných je 133 poslancov, za návrh 133. Konštatujem, že v tomto prípade sme vyslovili súhlas s týmto protokolom. Pristúpime k hlasovaniu o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru vypracovanému na základe článku K.3 Zmluvy o Európskej únii o zriadení Európskeho policajného úradu (Dohovor o Europole) , tlač 644. Pán poslanec Polka, nech sa páči, máte slovo ako spravodajca. L. Polka, poslanec: Ďakujem pekne, pán podpredseda. Vážené dámy, vážení páni, dovoľte, aby som vás oboznámil s návrhom uznesenia Národnej rady Slovenskej republiky k návrhu na vyslovenie súhlasu Národnej rady s pristúpením Slovenskej republiky k Dohovoru vypracovanému na základe článku K.3 Zmluvy o Európskej únii o zriadení Európskeho policajného úradu (Dohovor o Europole) a jeho dodatkovými protokolmi (tlač 644). Národná rada Slovenskej republiky podľa čl. 86 písm. d) Ústavy Slovenskej republiky A. vyslovuje súhlas A.1. s pristúpením Slovenskej republiky k Dohovoru vypracovanému na základe článku K.3 Zmluvy o Európskej únii z 26. júna 1995, A.2. s pristúpením Slovenskej republiky k Protokolu vypracovanému na základe článku 43 ods. 1 dohovoru pozmeňujúcemu článok 2 a prílohu tohto dohovoru zo dňa 30. novembra 2000, A.3. s pristúpením Slovenskej republiky k Protokolu, ktorým sa mení a dopĺňa Dohovor o zriadení Európskeho policajného úradu a Protokol o výsadách a imunitách Europolu zo dňa 28. novembra 2002, A.4. s pristúpením Slovenskej republiky k Protokolu vypracovanému na základe článku K.3 Zmluvy o Európskej únii, o interpretácii Dohovoru o zriadení Európskeho policajného úradu, Súdnym dvorom Európskych spoločenstiev formou predbežných rozhodnutí zo dňa 23. júla 1996, A.5. s pristúpením Slovenskej republiky k Protokolu vypracovanému na základe článku K.3 Zmluvy o Európskej únii a článku 41 ods. 3 Dohovoru o Europole, o výsadách a imunitách Europolu zo dňa 19. júna 1997.
Laurenčík, Milan, podpredseda NR SR (2020-09-25):
Nie, nedáva námietku. Pán spravodajca, nech sa páči ďalej.
Kollár, Boris, predseda NR SR (2021-11-12):
vidujem šesť faktických poznámok. S prvou pán poslanec Taraba, nech sa páči, máte slovo.
Šimečka, Michal, podpredseda NR SR (2024-01-23):
Ďakujem veľmi pekne. Pán Dvořák, na vaše vystúpenie je 28 faktických poznámok a ako prvý pán poslanec Vančo. 29, pardon, 29. A ako prvý pán poslanec Vančo.
Figeľ, Ján, podpredseda NR SR (2012-10-19):
Ďalším s faktickou je pán poslanec Duchoň.
Nemky, Martin, poslanec NR SR (2019-01-31):
Pán predsedajúci, dajte, prosím, hlasovať o pozmeňujúcom návrhu pani poslankyne Remišovej, ktorý predložila ako tretí v poradí, obsahuje osem bodov.
P. Hrušovský, podpredseda NR SR: (2002-08-19):
J. Cuper, poslanec: ...ale ja chcem predniesť procedurálny návrh, aby pán riaditeľ Slovenskej televízie, ktorý bol pre mňa tak štyri roky osobou inkognito a keď som štyri roky tu prednášal návrhy, aby sme diskutovali o stave v slovenských médiách, bol by som rád, keby sa nám tu predstavil pán Materák, ja by som mu rád aj položil niekoľko takých príjemných otázok, prečo ho až na záver funkčného obdobia odvolávate, keď ste mu tak dôverovali celé štyri roky a...
Ledecký, Vladimír, poslanec NR SR (2024-02-21):
Ďakujem pekne. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 149. Prikladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 147 zo 16. januára 2024 navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu. Ďakujem.
Kamenický, Ladislav, poslanec NR SR (2017-06-21):
Ďakujem. Pán poslanec Heger, mne sa to vaše vystúpenie, musím povedať, ja by som ho rozdelil na také tri časti. Jedna bola taká, by som povedal, že ekonomická, snažili ste sa ekonomicky zdôvodňovať. Jedna časť bola politická, musím priznať, a tretia mi trošku pripadá ako kázeň. Ako vy ste kazateľ, ale to myslím v dobrom. Dobre sa vás počúva, dobre sa vás počúva, ale v určitom zmysle už som sa pri niektorých vyjadreniach, mal som pocit, že veľmi, veľmi sa snažíte tak trošku zovšeobecňovať a ja by som bol radšej, keby ste sa vyjadrovali pri ekonomických veciach dosť konkrétne, lebo hovoriť o tom, že sme zlí hospodári, neviem čo všetko a jak zle hospodárime, jak nám dlh rastie a zadlžujeme sa. Oprime sa o čísla. Chcel by som povedať, že dlh nám v podstate od roku 2013 klesá, z úrovne niekde okolo 50, pod 55 %, dnes je na úrovni 51,9 percenta. Z perspektív, teda máme tu nejaké prognózy na rok 2020, kedy by mal dosiahnuť 4,6 % mimo akýchkoľvek sankčných pásem. Ešte tam by som chcel povedať, že sankčné pásma, samozrejme, náš zákon, ešte tu bola nejaká, myslím, že pán Budaj to hovoril. Hovoril, že neplní to, čo nám ukladá Európska únia. No plníme. Náš zákon o rozpočtovej zodpovednosti je oveľa prísnejší ako to, čo nám ukladá Európska komisia, že tu by som chcel skutočne na toto poukázať, že nie je to tak a my sme jedna z piatich krajín dvadsaťosmičky, ktorá nemá žiadne ekonomické nerovnováhy. Povedzme si otvorene, máme jeden z najlepších rozpočtov v rámci Európskej únie. Čiže buďme korektní možno. Ja si myslím, že čo sa týka ekonomických vecí, tejto vláde až tak veľa neni čo vyčítať. Ďakujem pekne.
Pellegrini, Peter, predseda NR SR (2023-12-13):
Poprosím o kľud v rokovacej sále!
Hrnčiar, Andrej, podpredseda NR SR (2019-09-12):
Pán poslanec Schlosár.
Grausová, Natália, poslankyňa NR SR (2016-10-19):
Ďakujem za slovo. Vážený pán predseda, vážený pán minister, kolegovia, kolegyne, chcela by som sa vyjadriť k vládnemu návrhu... (Prerušenie vystúpenia predsedajúcim.)
Kresák, Peter, poslanec NR SR (2016-05-17):
Ďakujem pekne, pán predsedajúci. Ja iba veľmi stručne chcem troška zareagovať na predrečníčku. Nie celkom totižto môžem súhlasiť s jej požiadavkou alebo tvrdením, že pani verejná ochrankyňa práv sa vo svojej činnosti dostatočne venuje právom obetí. Kto je obeť? Je obeť iba ten, voči ktorému sa vedie trestné konanie a prokurátor alebo súd porušuje jeho základné právo? Alebo je obeť ten, ku ktorého porušeniu základného práva a slobody dôjde v konaní orgánu verejnej moci alebo vyčleneného orgánu verejnej správy? Som presvedčený, že to sú práve obete, ktoré sleduje a ktorým sa venuje pani verejná ochrankyňa práv. Nebudem opakovať a vymenúvať tie prípady detí, seniorov, Rómov alebo iných kategórií ľudí, ktoré sú obete. Sú obete zlého konania, zlého rozhodovania orgánov verejnej správy. Čiže bol by som veľmi nerád, keby sme tlačili verejnú ochrankyňu práv do činnosti, na ktorú ani nemá zákonné opodstatnenie. Takže ja som presvedčený, že venuje sa obetiam. A vlastne každé porušenie práva má svoju obeť. A tieto obete treba hájiť a treba upozorňovať na ich porušenia práv. A myslím si, že to tá správa obsahuje. Ale veľmi by som chcel sa stotožniť s vaším upozornením na obsah správy práve v súvislosti s financiami, ktoré má kancelária k dispozícii. Ja osobitne citlivo vnímam jednu skutočnosť, že verejný ochranca práv je jediný ústavný orgán, ktorý skutočne nemá vlastnú kapitolu v štátnom rozpočte. A je to na Národnej rade Slovenskej republiky, aby túto vec zmenila. A nejedná sa iba o samostatnú kapitolu, pretože to má, samozrejme, svoje následky ďalšie právne, ale jedná sa o ten dostatočný počet finančných prostriedkov. Od počtu finančných prostriedkov sa odvíja počet pracovníkov kancelárie a ich kvalita. Povedzme si to aj tak. Čiže ak niekedy vyčíta... (Prerušenie vystúpenia časomerom.)
J. Ďuračka, poslanec: (2007-04-13):
A ďalšie veci, čo sa týka pána poslanca Lipšica, na vaše invektívy určite nebudem odpovedať, pretože vstúpte si do vášho kresťanského svedomia a povedzte, čo vy ste dokázali za tie roky a čo ste robili takisto tieto politické nominácie a potom mi môžete odpovedať. (Reakcie z pléna.) Ďakujem.
Kolesík, Andrej, poslanec NR SR (2013-05-29):
Ďakujem, pani predsedajúca. Pán poslanec Mikloško, dovoľte mi povedať krátku poznámku k úvodnej časti vášho vystúpenia týkajúceho sa toho rýchleho dobehnutia a uzatvorenia všetkých kapitol o vyjednávaní nášho vstupu do Európskej únie, ktoré ja nielen ako mladý človek veľmi oceňujem, a je to zásluha vtedajšej vlády a vtedajšieho premiéra Mikuláša Dzurindu, čo je naozaj nesporné, lebo som rád, že som po dlhom čase počul to, čo som počul, z úst predstaviteľa Kresťanskodemokratického hnutia, ktoré v mojich očiach bolo, aké bolo, lebo vtedajší vyjednávač a terajší váš pán predseda spôsobil ekonomickú vlastizradu, za ktorú ja osobne považujem takú slabulinko vyjednanú alebo uzavretú kapitolu Energetika a najmä uzavretie funkčnej a otestovanej jadrovej elektrárne V1 v Jaslovských Bohuniciach, do ktorej pred tým bolo naliatych vyše 10 miliárd korún v rámci projektov REKON 1, REKON 2. Toto je ekonomická vlastizrada. A som rád, že ste povedali, že je vám to ľúto. Ale chýba mi také ospravedlnenie nielen občanom žijúcim v regióne Jaslovských Bohuníc, ale všetkým občanom Slovenskej republiky, pretože sme si zavreli dobrú, kvalitnú, vyskúšanú elektráreň, ktorá mohla ešte najmenej 10 alebo aj 15 rokov vyrábať lacnú elektrickú energiu. A toto je zodpovednosť, pán poslanec Mikloško, vaša a vašej strany a vášho predsedu, ktorý vtedy bol vyjednávačom Slovenskej republiky. Tejto zodpovednosti a hanby sa nikdy nezbavíte.
Petrík, Simona, poslankyňa NR SR (2024-05-03):
Ďakujem veľmi pekne, pán predsedajúci. Dobré ráno všetkým kolegyniam a kolegom, ktorí prišli si vypočuť aj takúto tému, ktorá tu už čaká polroka, musím povedať, pretože tento, však budem o tom vlastne aj hovoriť, ale tento zákon, tento návrh zákona sme s kolegyňou Luciou Plavákovou predložili už, myslím, na novembrovú schôdzu, ale zo všetkých tých dôvodov, ktoré sú nám všetkým známe, sa to nakoniec posunulo až teraz na máj. Takže som veľmi rada, že môžem otvoriť v tomto pléne túto dôležitú tému. Tak by som začala teda. Poslankyne Národnej rady Slovenskej republiky Simona Petrík a Lucia Plaváková predkladajú na rokovanie Národnej rady návrh na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Len v skratke uvediem cieľ predkladaného návrhu. Cieľom je odstrániť diskrimináciu voči ženám a mužom, ktorí nevychovali žiadne dieťa, teda zostali bezdetní. Takéto ženy a muži musia čakať až do dosiahnutia dôchodkového veku, aby mali opätovne nárok na výplatu vdovského dôchodku v prípade, že ich manžel alebo manželka zomrie. V súčasnosti majú nárok na vdovský a vdovecký dôchodok ženy a muži bez dieťaťa len v období dvoch rokov od smrti ich partnera alebo partnerky a následne, ako som hovorila, až potom opäť sa im to obnoví po dosiahnutí dôchodkového veku. Naším cieľom je vrátiť do systému spravodlivosť aj pre bezdetné vdovy a vdovcov, ktorí jediní aktuálne nemajú nárok na vdovský a vdovecký dôchodok, ten plnohodnotný, oproti ostatným ovdoveným osobám, a to tak, že bezdetné vdovy a vdovci by mali mať nárok na vdovský dôchodok od dovŕšenia 59. roku života. Návrh odôvodním ďalej v rozprave, do ktorej sa hlásim ako prvá. Ďakujem pekne.
Ďuriš Nicholsonová, Lucia, podpredsedníčka NR SR (2017-04-07):
Pani poslankyňa Vaľová.
Herák, Ján, poslanec NR SR (2020-07-23):
Ďakujem pekne. Pán poslanec Pellegrini, vy vravíte o rovnakom metre pre všetkých. Čiže chcem sa opýtať, keď tu bola kauza Danko, a teda jeho doktorandská práca, aj vtedy bol rovnaký meter voči jeho osobe? Pán Danko ukradol na rozdiel od pána premiéra, súčasného, Igora Matoviča celú prácu od svojej študentky. Prekopíroval ju. To je plagiát a to je trestný čin. Čiže ja sa pýtam ešte raz. Keď hovoríte o rovnakom metre, prečo ste ho potom nelynčovali, pána Danka, bývalého predsedu aj strany a, samozrejme, aj parlamentu, prečo ste ho tak nelynčovali, ako teraz lynčujete pána premiéra? Však to nie je rovnaký meter pre všetkých. Ďalšia vec. Sám pán premiér svoj titul nepoužíva, absolútne ho nepotrebuje používať, myslím, že má dostatočnú pokoru. Nepoužíva ani na občianskom preukaze. Dokonca samotná Ústava Slovenskej republiky nepožaduje alebo nevyžaduje, aby na takýchto vysokých postoch mali vysokoškolské vzdelanie a písali si svoje tituly. Čiže asi tu sa ukazuje aj tá pokora. A ešte jedna dôležitá informácia. Vy vravíte, že asi Slovensko by potrebovalo nového premiéra. No to by nám už len chýbalo, aby sme sa zase vrátili k systematickému rozkrádaniu, aby ste tu vy zase sa oháňali rôznymi sľubami na voličov? Však voľby boli legitímne. Zvolili si naozaj občania, koho chceli. Vďakabohu, tu nastala zmena. Zmena, ktorú sľuboval súčasný premiér. A ja som vďačný, že ako obyčajný človek a aj poslanec môžem byť konečne v spravodlivej strane, kde môžme hájiť záujmy ľudí. Asi toľko, pán Pellegrini. Ďakujem pekne.
P. Paška, predseda NR SR: (2006-12-12):
Prerušujem rokovanie o tomto bode programu. A pani poslankyňa Laššáková má ako navrhovateľ tri minúty na to, aby uviedla bod programu, ktorým je návrh poslankyne Národnej rady Slovenskej republiky Jany Laššákovej na vydanie zákona, ktorým sa mení a dopĺňa zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov . Nech sa páči.
R. Raši, minister zdravotníctva SR: (2009-04-23):
Vážená pani poslankyňa, na vašu otázku, či sa mi lehota pôžičky nezdá pridlhá, odpovedám nie.
Danko, Andrej, podpredseda NR SR (2024-02-15):
S reakciou poslanec Szalay.
Žiga, Peter, podpredseda NR SR (2024-10-02):
Pani poslankyňa, chcem vás upozorniť, že keď dávate... (Reakcia z pléna.) Nemôžte pokračovať, pretože pozmeňujúci návrh dávate na záver svojho vystúpenia a sa vám zastaví čas, ale je to tak v rokovacom poriadku, takže vás musím sklamať a musím skončiť vaše vystúpenie. (Reakcia z pléna.) Môžte sa ozvať v reakcii na svoje vystúpenie, na vystúpenie vo faktických poznámkach. Na vaše vystúpenie evidujem... (Reakcia z pléna.) Nabudúce to už zvládneme. Na vaše vystúpenie evidujem štyri faktické poznámky. Pán poslanec Hazucha ako prvý.
Paška, Pavol, predseda NR SR (2013-10-16):
Hlasujeme. (Hlasovanie.) 139 prítomných, 89 za, 49 sa zdržalo, 1 nehlasoval. Návrh zákona do druhého čítania sme schválili. Ďalej.
Zelník, Štefan, poslanec NR SR (2017-02-08):
Dobre, dobre, nebudem. Zaočkovanosť. Zaočkovanosť na Ukrajine, páni a dámy, Unicef odhaduje pokles zaočkovanosti proti osýpkam zo 70 % v roku 2008 cca na 50 % v roku 2012. Počet ochorení na osýpky vzrástol zo 40 v roku 2010 na 13-tisíc v roku 2012. To neni len o tom, že deti sú, že sú choré. Musia, samozrejme, každé vírusové ochorenie má za následok sekundárne infekcie a je potrebné ho preliečiť antibiotikami. Viete dobre, že zásadným spôsobom vzniká rezistencia na antibiotiká. Ak hovoríte o tom, že v iných krajinách je očkovanie nepovinné, áno, ale majú tam iný systém zdravotnej starostlivosti. U nás ten systém zdravotnej starostlivosti je založený na princípe solidarity. Všetci do toho dávame peniaze, ktorí sme zdraví a ktorí pracujeme preto, aby boli tie peniaze pre tých, ktorí sú chorí. V zahraničí to je tak – si chorý, zaplať. To znamená, ak my neurobíme tú prevenciu a človek ochorie v zahraničí, si to musí zaplatiť. Možno o tom diskutovať, či takéto niečo by sme urobili na Slovensku, ale dovolím si povedať, že v tomto ekonomickom prostredí, v akom sa nachádzame, by sme urobili vedomú cielenú eutanáziu. Nemusíme cestovať predsa do Afriky, nemusíme cestovať do iných krajín, dnes tu máme obrovský posun obyvateľstva a čo by to spôsobilo, aké obrovské škody, s akými trvalými následkami, to si nevieme ani predstaviť. Jedna poliomyelitída, ktorá dokáže zmrzačiť deti, hepatitída typu B, ktorá natrvalo poškodí pečeň a my by sme, keby sme toto chceli na Slovensku zaviesť, tak naozaj by to nebolo správne a nebolo by to rozumné. Preto ja aj predkladám procedurálny návrh, aby sme nepokračovali v rokovaní v tomto, o tomto, o tejto novele zákona. A poprosím pánov predkladateľov, skúste sa zamyslieť, z akých literatúr čerpáte. Ja v marci chcem urobiť workshop práve na tému, kde pozvem... (Prerušenie vystúpenia predsedajúcim.)
Mihalik, Marcel, poslanec NR SR (2023-05-18):
Pán predseda, týmto sme hlasovali o všetkých pozmeňujúcich návrhoch, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Takáč, Richard, poslanec NR SR (2021-03-30):
Ďakujem veľmi pekne. Pán kolega Zajačik, ja v dobrom, v dobrom ja hovorím, že vek je len číslo a každý je tak, ako sa cíti a ja fandím každému, kto pomáha. Dovoľte mi ešte podotknúť nejaké veci. Napríklad dnes taká aktuálna informácia, výroba elektriny z uhlia v Číne vzrástla a podiel Číny na celosvetovej produkcii elektriky z uhlia vzrástol na 53 %. To len by som dal do takého porovnania, že my môžme tu, môže v niektorých krajinách Európskej únie zrušiť všetku výrobu elektriky z domáceho uhlia, v Číne otvoria jednu takúto elektráreň a aj tak to bude omnoho viacej v tej Číne ako u nás, keď budeme takíto ekologickí. A napríklad aj z hľadiska toho životného prostredia stačí, keby sme možnože začali aj my tu v Národnej rade, už viackrát to bolo hovorené, možnože keby sme nemali tú vodu v plastoch, plastových fľaškách, ale v sklenených. A možnože keby sme sa vedeli aj v tom bufete vedeli normálne najesť a nemuseli si to celé dni nosiť v tých plastoch, za tie týždne, čo tu chodíme, každý z nás, keď si berie obed a večeru do plastových nádob, myslím si, že je tu pomerne dosť plastu. Ďakujem.
P. Paška, predseda NR SR: (2009-04-29):
(Hlasovanie.) 130 prítomných, 37 za, 49  proti, 41 sa zdržalo, 3 nehlasovali. Tento návrh sme neschválili.
Sopko, Miroslav, poslanec NR SR (2017-02-08):
Ďakujem za slovo, pán predsedajúci. Ja vás žiadam uviesť do zápisu k hlasovaniu č. 122, výpis hlasovania ukazuje, že som hlasoval proti a ja som hlasoval za. Ďakujem.
P. Hrušovský, predseda NR SR: (2003-10-31):
(Hlasovanie.) Prítomných je 76 poslancov, za 65,  proti 1, zdržalo sa 8, nehlasovali 2. Návrh sme schválili. Ďakujem pani poslankyni Bauer, ale poprosím vás, pani poslankyňa, aby ste sa pripravili na ďalšie hlasovanie o vládnom návrhu zákona o štátnej službe a o zmene a doplnení niektorých zákonov v znení neskorších predpisov, ktorý sme prerokovali v druhom čítaní ako tlač 364. Pani poslankyňa Bauer, prosím, aby ste teraz predniesli návrhy na hlasovanie. Najskôr budeme hlasovať o návrhoch, ktoré sú uvedené v spoločnej správe gestorského výboru, potom o podaných pozmeňujúcich návrhoch, tak ako ich poslanci predniesli počas rozpravy. Nech sa páči, pani poslankyňa, máte slovo.
Blanár, Juraj, podpredseda NR SR (2022-06-29):
Vážené panie poslankyne, páni poslanci, pokračujeme v rokovaní, ako sme si všeobecným súhlasom schválili, aj keď je už obedňajšia prestávka. Prosím poverenú overovateľku pani poslankyňu Drábikovú, aby oznámila výsledok hlasovania o návrhu na voľbu generálneho riaditeľa Rozhlasu a televízie Slovenska (parlamentná tlač 1065), Nech sa páči.
Grendel, Gábor, podpredseda NR SR (2022-05-06):
Ďakujeme pekne, pán guvernér, prosím zaujmite miesto pre navrhovateľov. Teraz prosím predsedu pre rozpočet a financie pána poslanca Mariána Viskupiča, aby informoval Národnú radu o výsledku rokovania výboru o tomto návrhu.
Kiššová, Jana, poslankyňa NR SR (2015-05-22):
Ďakujem pekne za slovo, vážená pani predsedajúca. Vážené panie poslankyne, páni poslanci, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali výbor pre nezlučiteľnosť funkcií, ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny. Ako gestorský navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia uvedeného návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.